เติมด่วน! PTT-BCP ขึ้นราคาน้ำมันทุกชนิด มีผลพรุ่งนี้
เติมด่วน! PTT-BCP ขึ้นราคาน้ำมันทุกชนิด 50 สต./ลิตร เว้น E85 ขึ้น 30 สต./ลิตร มีผลพรุ่งนี้ (1 ก.ค.)
30 มิ.ย. 2560

บริษัท ปตท. จำกัด (มหาชน) หรือ PTT และบริษัท บางจากคอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันทุกชนิด 50 สตางค์/ลิตร เว้น E85 ปรับขึ้น 30 สตางค์/ลิตร  มีผลตั้งแต่วันพรุ่งนี้ (1 ก.ค.)
ทั้งนี้ จะส่งผลให้ราคาน้ำมันในสถานีบริการน้ำมัน PTT และ BCP เขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 32.66 บาท, แก๊สโซฮอล์ 95 ลิตรละ 25.55 บาท, แก๊สโซฮอล์ 91 ลิตรละ 25.28 บาท, E20 ลิตรละ 23.04 บาท, E85 ลิตรละ 19.24 บาท ส่วนดีเซล ลิตรละ 23.99 บาท (ราคานี้ยังไม่รวมภาษีท้องที่ของแต่ละจังหวัด)
 